**Jyväskylän suurajot 1987** järjestettiin 27.–30.8.1987. Se oli rallin MM-sarjan 1987 kymmenes osakilpailu ja 37. Jyväskylän suurajot kautta aikain.  Se oli ensimmäinen kerta, kun tehdastallit kilpailivat Suurajoissa vain A- ja N-ryhmän autoilla, johtuen B-ryhmän tehokkaimpien autojen kieltämisestä kaudelle 1987. 

Kaudelle tuli sääntömuutos, joka rajoitti erikoiskokeiden keskinopeuksia.

Osallistujat
------------

Kilpailuun ilmoittautui 170 autokuntaa. Mukana olivat tehdastalleista Mazda (Timo Salonen ja Ingvar Carlsson), Lancia (Juha Kankkunen ja Markku Alén), Ford (Stig Blomqvist ja Ari Vatanen), Audi (Hannu Mikkola) ja Mitsubishi (Lasse Lampi).

Reitti
------

Reitin pituus oli 1691,45 km, josta erikoiskokeita 509,48 km. Erikoiskokeita oli yhteensä 52. Reitti oli kasvanut nelipäiväiseksi.

Reitti| Torstai | Perjantai | Lauantai | Sunnuntai |
| --- | --- | --- | --- |
| Jyväskylä–(Kuhmoinen)–Jyväskylä | Jyväskylä–Hartola–Jyväskylä | Jyväskylä–Valkeakoski–Jyväskylä | Jyväskylä–(Kuhmoinen)–Jyväskylä |
| 11 EK:ta | 13 EK:ta | 19 EK:ta | 9 EK:ta |
| 98,74 km | 129,47 km | 158,02 km | 118,06 km |

Edellisvuonna neljä erikoiskoetta oli ylittänyt sallitun 110 km/h + 10% keskinopeusrajan. FISA oli huomauttanut tästä järjestäjiä, jotka ottivat asian vakavasti. Reitti vietiin pienille teille ja talonpihoihin. Kilpailu oli hitain Suomen MM-rallin historiassa ja reitti sai huonoa palautetta kaikilta tahoilta, mukaanlukien FISAlta.

Osa erikoiskokeista oli nimetty pelkästään sponsorin mukaan, mikä aiheuttaa hankaluutta tilastoihin.

Torstaina ajettiin lyhyt lenkki Jämsän suuntaan vuosien 1982–1985 tapaan. Yötauolle saavuttiin vasta klo 2.47 joten suurin osa erikoiskokeista ajettiin pimeässä. Tuoikotanen ja Arvaja olivat uusia erikoiskokeita, kun taas Poikkijärvi oli uudelleennimetty Rumpali vuodelta 1977.

Perjantaina reitti kävi Joutsan suunnalla ensimmäistä kertaa sitten vuoden 1981. Rajalahti, Hotila ja Soimaharju olivat uusia erikoiskokeita. Lempäätä ja Vartiamäkeä oli ajettu aiemmin, mutta niiden reitit olivat suurilta osin uusia. Päivän päätteeksi ajettiin Seppälänkankaan soramonttuerikoiskoe.

Lauantaina ajettiin lounaaseen. Leustu ja Vesala olivat uusia erikoiskokeita, joskin niissäkin oli aiemmin muilla erikoiskokeilla ajettuja osuuksia. Ouninpohjaan oli liitetty pienten teiden alkuosuus, ja erikoiskokeen nimeksi oli annettu sponsorin mukaan Unionin sähäkkä.

Sunnuntaina ajettiin lähinnä torstain ja lauantain erikoiskokeiden toistoja, mutta rallin päättänyt erikoiskoe oli kokonaan uusi. Sen nimi oli virallisesti Rank Xerox, mutta siitä käytettiin myös eri medioissa nimiä Härköpohja, Niittyaho, Vitikkala ja Muurame.

Kilpailun tapahtumia
--------------------

Hannu Mikkola keskeytti ulosajoon EK3:lla Huhtiassa. Samassa paikassa Juha Kankkunen oli vähällä ajaa ulos, mutta rengas puhkesi.

Timo Salosen, Ingvar Carlssonin ja Mikael Sundströmin Mazdoista hajosi moottorit.

Ari Vatanen ja Stig Blomqvist osuivat Valkeakosken yleisöerikoiskokeella liikenteenjakajan reunakivetykseen. Vatasen osuma oli pahempi, ja autosta hajosi vetoakseli ja tukivarsi. Vatasen onnistui kuitenkin ohittaa Blomqvist ennen maalia.

Juha Kankkusella katkesi ohjausvarsi EK16 Lempäässä ja auton koko voimansiirto meni jumiin. Kankkunen ja kartanlukija Juha Piironen ratkaisivat tilanteen iroittamalla vaurioituneen pyörän ja ajoivat kolmella pyörällä erikoiskokeen maaliin. Kankkusella oli omien sanojensa mukaan enemmän vastoinkäymisiä tässä rallissa kuin kahden edellisen vuoden aikana yhteensä. Hän teki rallin lopuksi 22 peräkkäiset pohjat.

Tulokset
--------

|  |  |  |  |  |
| --- | --- | --- | --- | --- |
|  |  | Kuljettaja | Auto | Aika |
| 1. | Suomi | Markku Alén | Lancia Delta HF 4WD | 5:12:22 |
| 2. | Suomi | Ari Vatanen | Ford Sierra RS Cosworth | +5:32 |
| 3. | Ruotsi | Stig Blomqvist | Ford Sierra RS Cosworth | +6:29 |
| 4. | Ruotsi | Per Eklund | Audi Coupe | +8:38 |
| 5. | Suomi | Juha Kankkunen | Lancia Delta HF 4WD | +9:12 |
| 6. | Ruotsi | Thorbjörn Edling | Mazda 323 4WD | +11:25 |
| 7. | Suomi | Sebastian Lindholm | Audi Coupe | +14:23 |
| 8. | Suomi | Tomi Palmqvist | Audi Coupe | +16:06 |
| 9. | Ruotsi | Erik Johansson | Audi Coupe | +18:25 |
| 10. | Suomi | Timo Heinonen | Audi Coupe | +28:45 |
| Lähde: |

Markku Alen johti rallia alusta loppuun.

N-ryhmän voitti Alessandro Fiorio.

Lähteet
-------

1. 1 2 3  juwra.com  |  Rallies - Finland 1987 *www.juwra.com*. Viitattu 13.8.2016.
2. 1 2  juwra.com  |  Rallies - Finland 1987 entry list *www.juwra.com*. Viitattu 13.8.2016.
3. ↑  juwra.com  |  Rule changes 1987 *www.juwra.com*. Viitattu 13.8.2016.
4. 1 2 3 4 5 6 7  WRC Calendar History IV: 1987-1988 – It Gets Faster Now! *itgetsfasternow.com*.  19.3.2021. Viitattu 17.12.2022. (englanniksi)
5. ↑  Maps | 1000 Lakes Rally 1987 [WRC] *Rally-Maps.com*. Viitattu 13.12.2023. (englanniksi)
6. ↑  Rally Finland Route History II:1982-1987 *itgetsfasternow.com*. Viitattu 31.1.2023. (englanniksi)
7. 1 2  VM Työryhmä: Mikki-Hiiri Grand Prix.  *Vauhdin maailma*, lokakuu 1987.
8. 1 2 3  juwra.com  |  Rallies - Finland 1987 final results *www.juwra.com*. Viitattu 13.8.2016.
9. ↑  Philips, Gerry: More Twists, Fewer Jumps *Motor Sport Magazine*.  7.7.2014. Viitattu 12.12.2023. (englanniksi)
10. 1 2  Stage Winners / 1000 Lakes Rally 1987 *juwra*.

Aiheesta muualla
----------------

* Rally-Maps.com, erikoiskokeiden reitit kartalla

Osakilpailut MM-rallikaudella 1987

* Monaco
* Ruotsi
* Portugali
* Kenia
* Ranska
* Kreikka
* Yhdysvallat
* Uusi-Seelanti
* Argentiina
* Suomi
* Norsunluurannikko
* Italia
* Iso-Britannia

SuomiRallin maailmanmestaruussarjan Suomen rallit

|  |  |
| --- | --- |
| 1970-luku | 
* 1973
* 1974
* 1975
* 1976
* 1977
* 1978
* 1979

 |
| 1980-luku | 
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989

 |
| 1990-luku | 
* 1990
* 1991
* 1992
* 1993
* 1994
* 1996
* 1997
* 1998
* 1999

 |
| 2000-luku | 
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009

 |
| 2010-luku | 
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| 2020-luku | 
* ~~2020~~
* 2021
* 2022
* 2023
* *2024*

 |